**Joose Antonen** (s. 28. huhtikuuta 1995 Tampere) on suomalainen jääkiekkoilija, joka pelaa SM-liigajoukkue Oulun Kärpissä. Hän on pelipaikaltaan oikea laitahyökkääjä. Antonen laukoo oikealta.

Ura
---

### Seuraura

Antonen on Tampereen Ilveksen oma kasvatti. Hän oli kaudella 2009–2010 seuran C-nuorten paras pistemies ja syöttäjä runkosarjassa tehoilla 8+20=28, kuten myös kaudella 2010–2011 SM-karsinnoissa tehoilla 9+15=24. Suurimman osan jälkimmäisestä kaudestaan Antonen pelasi kuitenkin Ilveksen B-nuorissa ja hän edusti myös seuran B2-nuoria ja oli kevään 2011 pudotuspelien paras pistemies, maalintekijä ja syöttäjä tehoilla 8+7=15. Antonen voitti kauden päätteeksi B2-nuorten SM-hopeaa. Kaudella 2011–2012 hän oli B-nuorten SM-karsinnoissa Ilveksen paras maalintekijä kuudella osumallaan.

Heinäkuussa 2012 Antonen teki kolmivuotisen SM-liigasopimuksen JYPin kanssa. Kauden 2012–2013 kynnyksellä joukkue lainasi hänet farmijoukkue JYP-Akatemiaan, Mestikseen, jossa Antosen tulokaskausi toi hieman pienessä roolissa 30 runkosarjaottelussa tehot 5+6=11. Loppukaudella hän siirtyi JYPin A-nuorten vahvuuteen. Kauden 2013–2014 Antonen pelasi pääasiassa kokonaan JYP-Akatemiassa tehden 45 runkosarjaottelussa tehot 6+12=18. Hän pelasi myös yhden ottelun JYPin A-nuorissa.

Myös kauden 2014–2015 Antonen aloitti JYP-Akatemiassa. Hän teki JYPissä SM-liigadebyyttinsä 30. lokakuuta 2014 Saimaan Palloa vastaan. Antonen merkittiin joukkueen kakkosketjun vasempaan laitaan Miika Lahden ja Darryl Boycen viereen. Hän sai ottelussa jääaikaa 9.57 minuuttia. Antonen pelasi kauden aikana kaksi SM-liigaottelua. Kaudella 2015–2016 hän avasi maalitilinsä miesten pääsarjatasolla. Antonen teki ensimmäisen maalinsä JYPin miesten joukkueessa 28. elokuuta 2015 Mestarien liigassa vieraissa ruotsalaista Frölunda HC:tä vastaan. Ensimmäisen SM-liigamaalinsa hän teki 22. marraskuuta 2015 ylivoimalla vieraissa Oulun Kärppiä vastaan. Antosen osuma jäi JYPin 0–3-voittoon päättyneen ottelun ratkaisumaaliksi. Hän pelasi JYPin liigajoukkueessa kaikkiaan 13 runkosarjaottelua tehopistein 1+2=3 ja kuusi CHL-ottelua tehopistein 2+2=4. Jatkoaika.com-verkkolehden toimittaja Jere Korkalaisen mukaan Antonen kärsi JYP-Akatemian puolella ajoittain myös asenneongelmista, mikä näkyi mm. heikossa teholukemassa –18. Hän haki kauden aikana pelituntumaa myös yhden ottelun verran JYPin A-nuorista.

Antonen teki kaudeksi 2016–2017 kaksivuotisen sopimuksen Rauman Lukon kanssa. Hän pelasi joukkueessa 21 runkosarjaottelua tehopistein 1+3=4 ja kuusi CHL-ottelua tehden kaksi syöttöpistettä. Antonen pelasi runsaan puolet alkukaudestaan kuitenkin lainalla Mestis-joukkue KeuPa HT:ssä. Siirtotakarajalla, helmikuussa 2017 hänen kerrottiin pelaavan siellä kauden loppuun.

Keväällä 2018 Antonen harjoitteli fysiikkaansa henkilökohtaisen valmentajansa Juho Nousiaisen alaisuudessa, ja tulos näkyi kesällä hänen fysiikkaharjoittelussaan. Toukokuussa Antonen palasi syyskuun loppuun asti ulottuvalla try-out-sopimuksella kasvattajaseuraansa Tampereen Ilvekseen. Hän sai jo syyskuun puolessä välissä, kauden 2018–2019 kynnyksellä loppukauden jatkosopimuksen. Antosen kasvanut harjoittelumotivaatio ja aiempien asenneongelmien poistuminen näkyi hänen otteissaan. Antonen teki läpimurtonsa SM-liigassa tehden 58 runkosarjaottelussa tehot 14+15=29 ja viidessä playoff-ottelussa tehot 1+1=2. Hän teki liigauransa ensimmäisen kypärätempun 23. lokakuuta 2018 vieraissa Kalevan Palloa vastaan. Antosen ensimmäinen osuma syntyi rangaistuslaukauksella ja toinen ylivoimalla. Hänen toinen maalinsa jäi myös Ilveksen 2–6-voittoon päättyneen ottelun ratkaisumaaliksi. Alumni raati valitsi Antosen ottelun Alumnien tähtien ykköstähdeksi. Marraskuussa hän teki Ilveksen kanssa kaksivuotisen jatkosopimuksen.

Kaudeksi 2021–2022 Antonen siirtyi vuoden mittaisella sopimuksella KooKoohon. Joukkuetta valmentaa hänelle Ilveksestä tuttu Olli Salo. Antonen teki SM-liigan yhden kauden piste-ennätyksensä tehoilla 12+29=41, joilla hän voitti KooKoon sisäisen piste- ja syöttöpörssin. Huhtikuussa 2022 Antonen teki seuran kanssa vuoden mittaisen jatkosopimuksen. Kaudella 2022–2023 hän oli KooKoon kolmanneksi paras pistemies tehoilla 9+23=32. Tammikuussa 2023 Antonen joutui yli kuukaudeksi sivuun loukkaantumisen vuoksi.

Kaudeksi 2023–2024 Antonen siirtyi vuoden mittaisella sopimuksella Oulun Kärppiin.

### Maajoukkueura

Antonen pelasi alle 18-vuotiaiden MM-kilpailuissa vuosina 2012 ja 2013, joista jälkimmäinen turnaus päättyi pronssiin. Yhteensä hän on pelannut kuusi nuorten ja 57 poikien maaottelua.

Suomen A-maajoukkueessa Antonen on pelannut kolme ottelua tehopistein 1+1=2. Hän teki A-maajoukkuedebyyttinsä Karjala-turnauksessa 10. marraskuuta 2022 Turun Gatorade Centerissa Sveitsiä vastaan. Antonen merkittiin Suomen kolmosketjun oikeaan laitaan Juho Lammikon ja Teemu Turusen viereen. Ensimmäisen A-maajoukkuemaalinsa hän teki seuraavassa ottelussa 12. marraskuuta 2022 ylivoimalla Tšekkiä vastaan.

Muuta
-----

Antosen isoveli Juuso pelasi omalla urallaan hyökkääjänä yhteensä 65 SM-liigaottelua Tampereen Ilveksessä ja Tapparassa.

Antonen valmistui ylioppilaaksi Schildtin lukiosta syksyllä 2015.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | Ilves | A-SM | 34 | 7 | 15 | 22 | 48 | – | – | – | – | – | U18 | 7 | 1 | 0 | 1 | 0 |
| 2012–2013 | JYP | A-SM | 15 | 6 | 7 | 13 | 31 | 6 | 1 | 3 | 4 | 20 | U18 | 7 | 4 | 1 | 5 | 0 |
|  | JYP-Akatemia | Mestis | 30 | 5 | 6 | 11 | 20 | – | – | – | – | – |
| 2013–2014 | JYP | A-SM | 1 | 1 | 0 | 1 | 0 | – | – | – | – | – |
|  | JYP-Akatemia | Mestis | 45 | 6 | 12 | 18 | 14 | – | – | – | – | – |
| 2014–2015 | JYP-Akatemia | Mestis | 52 | 10 | 23 | 33 | 34 | 5 | 2 | 0 | 2 | 2 |
|  | JYP | SM-liiga | 2 | 0 | 0 | 0 | 0 | – | – | – | – | – |
| 2015–2016 | JYP | A-SM | 1 | 0 | 1 | 1 | 0 | – | – | – | – | – |
|  | JYP | SM-liiga | 13 | 1 | 2 | 3 | 12 | – | – | – | – | – |
|  | JYP-Akatemia | Mestis | 28 | 6 | 6 | 12 | 12 | – | – | – | – | – |
| 2016–2017 | Lukko | SM-liiga | 21 | 1 | 3 | 4 | 0 | – | – | – | – | – |
|  | KeuPa HT | Mestis | 29 | 6 | 17 | 23 | 22 | 4 | 1 | 2 | 3 | 0 |
| 2017–2018 | Lukko | SM-liiga | 41 | 4 | 4 | 8 | 8 | 2 | 1 | 0 | 1 | 0 |
|  | KeuPa HT | Mestis | 7 | 2 | 4 | 6 | 0 | – | – | – | – | – |
| 2018–2019 | Ilves | SM-liiga | 58 | 14 | 15 | 29 | 16 | 5 | 1 | 1 | 2 | 0 |
| 2019–2020 | Ilves | SM-liiga | 53 | 11 | 16 | 27 | 14 | – | – | – | – | – |
| 2020–2021 | Ilves | SM-liiga | 41 | 10 | 11 | 21 | 4 | 4 | 0 | 0 | 0 | 0 |
| 2021–2022 | KooKoo | SM-liiga | 60 | 12 | 29 | 41 | 16 | 16 | 4 | 3 | 7 | 6 |
| 2022–2023 | KooKoo | SM-liiga | 48 | 9 | 23 | 32 | 8 | 7 | 0 | 3 | 3 | 0 |
| 9 kautta | yhteensä | SM-liiga | 337 | 62 | 103 | 165 | 78 | 34 | 6 | 7 | 13 | 6 |
| 6 kautta | yhteensä | Mestis | 191 | 35 | 68 | 103 | 102 | 9 | 3 | 2 | 5 | 2 |

Lähteet
-------

* Joose Antonen The Internet Hockey Databasessa (englanniksi)
* Joose Antonen Eurohockey-sivustolla (englanniksi)
* Joose Antonen *Elite Prospects*. Everysport Media Group AB.  (englanniksi)

### Viitteet

1. 1 2  Suopuro, Micke: SM-liigasyksyn superyllättäjä on pikkuleijonissa maaleja mättänyt entinen huippulupaus, joka koki herätyksen Keuruulla ja kerää nyt vuolaita kehuja: "NHL:ää ei voi sulkea pois" *yle.fi*.  31.10.2018. Yleisradio Oy. Viitattu 22.11.2018.
2. 1 2 3 4 5 6 7 8  Joose Antonen *Elite Prospects*. Everysport Media Group AB.  (englanniksi)
3. ↑  Elite Prospects - Ilves U16 *eliteprospects.com*. Everysport Media Group AB. Viitattu 8.4.2019. (englanniksi)
4. ↑  Elite Prospects - Ilves U16 *eliteprospects.com*. Everysport Media Group AB. Viitattu 8.4.2019. (englanniksi)
5. ↑  Elite Prospects - Ilves U17 *eliteprospects.com*. Everysport Media Group AB. Viitattu 8.4.2019. (englanniksi)
6. ↑  Elite Prospects - Ilves U18 *eliteprospects.com*. Everysport Media Group AB. Viitattu 8.4.2019. (englanniksi)
7. ↑  Ramzi Abid JYPiin *Jatkoaika.com*.  23.7.2012. Jatkoaika r.y. Viitattu 31.10.2014.
8. ↑  Mestiksen avauskierroksella iso kasa liigalainoja *Jatkoaika.com*.  12.9.2012. Jatkoaika r.y. Viitattu 31.10.2014.
9. ↑  Suopuro, Micke: JYP-Akatemian pelaaja-arvioinnit 2012-13: Vain täpärästi ulkona – taas *Jatkoaika.com*.  13.3.2013. Jatkoaika r.y. Viitattu 31.10.2014.
10. ↑  Kokoonpanot *liiga.fi*.  30.10.2014. Jääkiekon SM-liiga Oy. Viitattu 12.5.2021.
11. ↑  Ottelutilastot *liiga.fi*.  30.10.2014. Jääkiekon SM-liiga Oy. Viitattu 31.10.2014.
12. ↑  HIFK taipui rankkareilla, Lehkonen kaatoi JYPin – näin ottelut etenivät *MTVuutiset.fi*.  28.8.2015. Telia Company AB. Viitattu 23.11.2015.
13. ↑  Otteluseuranta *liiga.fi*.  22.11.2015. Jääkiekon SM-liiga Oy. Viitattu 23.11.2015.
14. ↑  Korkalainen, Jere: JYP-Akatemian pelaaja-arvioinnit 2015-2016: Floppeja, keijun loistoa ja seuraava samivatanen? *Jatkoaika.com*.  12.4.2016. Jatkoaika r.y. Viitattu 19.4.2016.
15. ↑  Lukolle vahvistusta puolustukseen ja hyökkäykseen - Riikola siirtyy Raumalle *Jatkoaika.com*.  18.4.2016. Jatkoaika r.y. Viitattu 19.4.2016.
16. ↑  Mäkeläinen, Kimmo: Liedes palaa Lukkoon, Vidgren lähti Keuruulle *ls24.fi*.  15.2.2017. Marva Media Oy. Viitattu 16.2.2017.
17. ↑  Ilves saa oman kasvattinsa takaisin - Antonen tulee koeajalle *Jatkoaika.com*.  18.5.2018. Jatkoaika r.y. Viitattu 19.5.2018.
18. ↑  Joose Antonen jatkaa Ilveksessä *ilves.com*.  13.9.2018. Ilves-Hockey Oy. Viitattu 15.9.2018.
19. ↑  Kalpa - Ilves, 23.10.2018 *liiga.fi*.  23.10.2018. Jääkiekon SM-liiga Oy. Viitattu 23.10.2018.
20. ↑  Tehomies Joose Antonen jatkaa Ilveksessä *Jatkoaika.com*.  22.11.2018. Jatkoaika r.y. Viitattu 22.11.2018.
21. ↑  KooKoolle kuusi uutta pelaajasopimusta – mukana paluumuuttaja! *kookoo.fi*.  22.11.2018. KooKoo Hockey Oy.  Arkistoitu 1.8.2021. Viitattu 12.5.2021.
22. ↑  Elite Prospects - KooKoo *eliteprospects.com*. Everysport Media Group AB. Viitattu 29.5.2022. (englanniksi)
23. ↑  Seppä, Lassi: KooKoo solmi peräti yhdeksän jatkosopimusta − muun muassa Malík ja Antonen nähdään Kouvolassa ensi kaudella *Jatkoaika.com*.  26.4.2022. Jatkoaika r.y. Viitattu 29.5.2022.
24. ↑  Elite Prospects - KooKoo *eliteprospects.com*. Everysport Media Group AB. Viitattu 11.5.2023. (englanniksi)
25. ↑  Kiesiläinen, Leevi: KooKoolle mittava takaisku – Joose Antonen sivussa kolme viikkoa *Jatkoaika.com*.  18.1.2023. Jatkoaika r.y. Viitattu 11.5.2023.
26. ↑  Suvinen, Teemu: Kärpät täräytti uuden pelaajahankinnan – kertoi myös tärkeästä jatkosopimuksesta *is.fi*.  21.4.2023. Sanoma Media Finland Oy. Viitattu 23.4.2023.
27. ↑  Tilanne 13.11.2022
28. ↑  Suomi ja Sveitsi avaavat Karjala-turnauksen Turussa klo 18.30 – Leijonien kentälliset kauden avausottelussa *leijonat.fi*.  10.11.2022. Suomen Jääkiekkoliitto ry – Finlands Ishockeyförbund rf. Viitattu 14.11.2022.
29. ↑  Lahtinen, Matias: Jukka Jalosen Leijonat jatkoi ailahtelevaa peliä Kari Jalosen Tšekin juhliessa voittoa *Jatkoaika.com*.  12.11.2022. Jatkoaika r.y. Viitattu 14.11.2022.
30. ↑  Juuso Antonen *Elite Prospects*. Everysport Media Group AB.  (englanniksi)
31. ↑  Teiskonlahti, Riku: Joose Antonen taistelee pelipaikasta A-nuorissa *ilveshistoria.com*.  1.10.2011. Ilves-Hockey Oy. Viitattu 31.10.2014.
32. ↑  Schildtin lukio, Voionmaa *ksml.fi*.  16.11.2015. Keskisuomalainen Oyj. Viitattu 24.3.2020.

Kärpät – SM-liiga
4 Kivistö |
9 Berglund |
11 Mingoia |
12 Anttila (**A**) |
13 Junttila |
16 Heikkala |
18 Antti-Roiko |
19 Yliniemi |
20 Björkqvist |
22 Peltonen |
23 Kemppainen (**A**) |
25 Paaso |
27 Jakobsson |
29 Alasiurua |
30 Kokko |
31 Vedenpää |
41 Koivunen |
42 Lohisalo |
48 Antonen |
51 Koskenkorva |
52 Koivisto |
53 Westerholm |
55 Ohtamaa (**C**) |
57 Hyry |
59 Hermonen |
61 Pieniniemi |
62 Olkkonen |
63 Jandus |
74 Tiivola |
77 Turunen |
91 Bunnaman  

Valmentajat Marjamäki – Mäntymaa – Sihvonen – Hilli – Jaakola